”SALÁTA”
 Zöld tippek zöldülő iskoláknak

2006. október

„Mondd el és elfelejtem;
 Mutasd meg és megjegyzem; 
 Engedd, hogy csináljam és megértem”
(Konfuciusz) 

1. Balogh János Országos Környezet-és Egészségvédelmi Csapatverseny
	
	A Herman Ottó Környezetvédelmi Oktatóközpont – Bem József Általános Iskola, a 2006/2007-es tanévre is meghirdeti a versenyt 12-14 éves korosztály számára. A verseny célja: A tizenéves korosztály legyen tisztában a különböző környezeti problémák környezet - és egészségügyi hatásaival és ismerje meg a lehetséges megelőzési módokat.  
	A verseny témakörei: A talaj, a víz, és a levegőszennyeződés, a hulladékok és a zaj - A globális környezeti problémák - A környezetszennyezés okozta egészségügyi problémák - A környezeti ártalmak megelőzésének illetve csökkentésének módjai
	A felkészüléshez ajánlott irodalom: Balogh János életrajza / Biológia, kémia, fizika 7.-8. osztály / Egészségtan 6. 8. osztály /  Folyóiratok: Lélegzet (decembertől) és Kukabúvár (őszi, téli, tavaszi kiadványok – lásd: www.kukabuvar.hu)
	A verseny rendszere: A versenyre iskolánként egy, 3 fős csapat jelentkezését várják. (A csapattagok legalább egyike 8. osztályos legyen, hogy a kémiában tanultakat is hasznosítani tudják.) A jelentkezéskor kérik az iskola nevét, címét, elérhetőségét és a felkészítő tanár nevét. Nevezési díj iskolánként 1000 Ft. (A jelentkezőknek csekket küldenek.) Jelentkezési cím: Nagyné Horváth Emília Herman Ottó Környezetvédelmi Oktatóközpont 1101 Bp. Hungária-krt. 5.-7. Tel. /Fax: 06-1/ 261-6786 e-mail:  Jelentkezési határidő: 2006. december 1.
	A regionális vagy a megyei (fővárosi) fordulókat a jelentkezések függvényében szervezik. A versenyző csapatok a meghirdetők által kiküldött feladatlapot oldanak meg. Időpont: 2007. 03. 21. 14 óra Az országos döntőre a versenyző csapatok közül a legjobb teljesítményt nyújtott 10 - 15 csapatot hívják meg. (A támogatás függvényében.) A regionális döntő eredményéről 2007. április 6-ig küldenek értesítést. 
	A döntőbe jutott csapatok előzetes feladatai: Egy környezetvédelmi plakát készítése - Felkészülés egy lakóhelyi környezeti probléma illetve megoldásának csapatmunkában történő bemutatására. Előadási idő 6 perc. A döntő írásbeli, szóbeli és gyakorlati feladatokból áll.  A döntőn a részvétel ingyenes, a döntőbe jutott csapatokra az útiköltség térítése hárul. A döntőbe jutott csapatok oklevelet és felkészítőikkel együtt ajándékot kapnak. A döntő időpontja: 2007. 06.1-2. Helyszíne: Bem József Általános Iskola 1101 Bp. Hungária krt. 5.-7.

2. Trópusi esőerdők – kiállítás és játszóház gyerekeknek

	2006.09.02-án kiállítás és óriás társasjáték nyílt a Vajdahunyadvárban. Toko tukán, herkulesbogár, szőlősikló, háromujjú lajhár... mind-mind a trópusi esőerdő lakói, és mindegyikükkel találkozhatunk szeptember 2. és október 15. között a Magyar Mezőgazdasági Múzeumban.
	Az új időszaki kiállítás nem csak érdekes ismereteket ígér, hanem a játékok, fejtörők mellett igen erőteljes audiovizuális élményekkel is ellátja a kíváncsi látogatót. Az élethű szobrok és hatalmas képek mellett terráriumokban élő állatok, növények segítségével ismerkedhetnek meg a látogatók az esőerdő világával. A gyerekeknek és felnőtteknek egyaránt szóló kiállításon az ÓRIÁSTÁRSASJÁTÉK fejtörői nem csak tanítanak, hanem ajándékkal jutalmaznak, a National Geographic természetfilmjei pedig színvonalas kikapcsolódásról gondoskodnak.
	Programok: Óriástársasjáték és tudáspróba - A látogató gyerekek játékkártyalapokat és egy golyót kapnak belépéskor, melyek segítségükre lesznek, hogy megfejtsék az érdekes fejtörőket. Jó megoldás ajándékot ér! Kiállítás - Szobrok, képek, érdekességek az esőerdők élővilágáról, különleges környezetben, kicsiknek és nagyoknak! Trópusi növények és állatok - 
Megcsodálható a trópusi esőerdők válogatott növényvilága, terráriumokban kétéltűeket és hüllőket figyelhetnek meg a látogatók. Vetítés - A National Geographic kisfilmjeinek vetítése 11, 13 és 15 órától. (Helyfoglalás érkezési sorrendben, csoportoknak bejelentkezés szükséges!) Hétvégén játszóház gyerekeknek! Megtekinthető kedd, szerda, csütörtök, péntek, vasárnap 10-17 óráig, szombat 10-18 óráig. Csoportos látogatás esetén a 06-1-422-0765 vagy a 06-1-363-2711-es telefonszámon lehet előre bejelentkezni. E-mail: 

3. A remény gyümölcsei - könyv

	Jane Goodall, a világhírű csimpánzkutató „A remény gyümölcsei” c. könyve (Athenaeum 2000 kiadó) az ésszerű táplálkozásról szól. Amellett, hogy megismerhetjük belőle a globális szupermarketláncok káros hatásait, lelepleződik a polcokon sorakozó "friss áruk" mítosza is. Goodall kitér a mai élelmiszergyártás- és fogyasztás főbb problémáira, így szó kerül a vegyszerhasználatról, a génmódosításról, az állatgyárakról, a csökkenő tengeri halállományokról, a vízválságról, a gazdag országokban - így Magyarországon is - járványszerűen terjedő elhízásról. De Goodall nemcsak kesereg, a megoldásokat is felsorolja. Vegetáriánus életmódra, bioélelmiszerek fogyasztására, a családi gazdaságok támogatására, az idénytermények fogyasztására buzdít, miközben rengeteg információt ad. Ár: 2690,- Ft, kapható a nagyobb könyvesboltokban.

4. Számítógépek kérhetők - pályázat

A Biogreen Alapítvány pályázatot hirdet használt számítógépek kiosztására (HP, Compaq, IBM,  teljesítmény: 400, 533 és 600 MHz. 128-256 Mb. ram 14�és 17� Digitális Monitor, CD -olvasó, floppy, billentyűzet, egér). A gépekre alapítványuk Linux operációs rendszert telepít, OpenOffice szövegszerkesztővel, internet böngészővel, stb. A gépek alkalmasak irodai, illetve internet feladatok ellátására. A telepített programok jogtiszták (ingyenesen használhatók). Lehetőség van továbbá több darab HP 4 lézernyomtató kiosztására, ezekre a gépekkel együtt lehet pályázni. Egy pályázó legfeljebb két gépre, és egy nyomtatóra pályázhat. Beküldési határidő: 2006. december 20. További információk: 6723 Szeged Gáspár Zoltán u.2, Tel: 70/245-4529, 	
5. Madarász Suli, Madarász Ovi – oktatási program	

	A Magyar Madártani Egyesület (MME) programjának feladata az óvodai, iskolai oktatás kiegészítése, a fiatalok szemléletének formálása illetve természetvédelmi ismereteik bővítése. A sok éves tapasztalat alapján kialakított "tanmenet" szerint az elméleti és gyakorlati foglalkozásokon a résztvevők szakemberek segítségével sajátítják el a madarakkal, ill. élőhelyeikkel kapcsolatos ismereteket. Az elméleti órák elsősorban diaképes előadásokra, élménybeszámolókra és játékos feladatokra épülnek. A foglalkozások során etetőt állítanak, távcsővel figyelik tollas vendégeiket, madárdalt hallgatnak, tollak gazdái után nyomoznak, kirándulnak, játszanak. A Madarász Sulinak köszönhetően a gyerekek azt is megtanulják, mit tehetnek Ők a természet védelméért. A programról további információ: , 

6. Madarász Ovi és Madarász suli oktatócsomag

	Az MME Madarász ovi és Madarász suli programjáról megjelent kiadványban az érdeklődők megtalálják a választ a leggyakoribb kérdésekre: miből áll a program, milyen módszereket alkalmaz, hogyan, kik, és milyen feltételekkel kapcsolódhatnak be az oktatásba. Mivel a szervezet környezeti nevelési programjaira olyan nagy az igény, hogy saját szakemberekkel már nem tudnak eleget tenni a felkéréseknek, ezért oktatócsomaggal kívánják segíteni az érdeklődőknek. Az MME oktatócsomagban a következő termékek találhatók:
•	Madarász ovi és Madarász suli program (Útmutató környezeti nevelőknek) 
•	Madárbarát Magyarország (Útmutató az MME új tagjainak - kezdő madarászoknak javasolt) 
•	Madarak Magyarországon (Kis terepi határozó a leggyakoribb fajokkal) 
•	Mik azok a madarak? (50 darabos diasorozat, dialeírásokkal) 
•	Madárdalok a kertben és a ház körül (CD) 
Fogyasztói ára: 11 300 Ft, MME-tagoknak és a Madárbarát kert program résztvevőinek: 10 300 Ft. Természetesen egyedi oktatócsomagokat is össze lehet állítani. Ebben segít az MME Természetbarátok Boltjának (1137 Budapest, Katona József u. 35. Tel: 270-2920,  ) kínálata.

7. Az Energia Klub legújabb oktatási anyagai

	2006. októberében jelenik meg az Energia Klub (www.energiaklub.hu) oktatóplakátjainak legújabb darabja, amely az éghajlatváltozást mutatja be. A 10-18 évesek számára készült plakát segít eligazodni az éghajlatváltozás okai, a hozzá kapcsolódó, már megfigyelhető jelenségek között, továbbá ötleteket ad a gyermekek számára, hogy mivel tudnak hozzájárulni az éghajlatváltozás mérsékléséhez. 2006. novemberének folyamán készül el az éghajlatváltozást bemutató fóliasorozat felújított változata, amelyhez egy 45 perces tanóra-vázlat is készül. 
	Az Energia Klub decemberben és januárban bemutató órákat is szervez oktatócsomaghoz, ezért várják azon iskolák jelentkezését, akik ebben szívesen részt vennének! Fentiekről bővebb felvilágosítás: Varga Katalin, tel: 1/411-3533.

8. Oktatási segédanyag a vegyi anyagokról

	„Se velük, se nélkülük - A vegyi anyagok világa” címmel készített oktatási segédanyagot a Levegő Munkacsoport (www.levego.hu) és a Magyar Természetvédők Szövetsége (www.mtvsz.hu).  
	A kiadvány óravázlatként, illetve segédkönyvként nyújthat kapaszkodót azoknak a pedagógusoknak, akik általános ill. középiskolákban a kémiai biztonságról szóló ismereteket kívánnak nyújtani a diákoknak. A segédlet fő célja a szemléletváltás elősegítése a kémiaoktatásban azáltal, hogy a diákokban az elővigyázatosság elvén alapuló látásmód alakuljon ki. Az oktatási segédletben többek között a vegyi anyagok környezeti és egészségügyi hatásait, az EU új vegyi anyag politikájának jellegzetességeit, és a vegyi kockázatok csökkentésének lehetőségeit mutatják be. Az ingyenes oktatási segédanyag nyomtatott formában igényelhető fenti szervezetektől, valamint letölthető a   honlapról. MTVSZ:  1091 Budapest, Üllői út 91/b. Tel: 216-7297,  , LMCS: 1465 Budapest, Pf. 1676 Tel: 411-0509 

9. Természetismereti-természetvédelmi verseny alsó tagozatos tanulók részére

	A 2006/07. tanévben is meghirdetik regionális (Nógrád-, Heves-, BAZ megye) szinten a SOMOSI ÁLTALÁNOS ISKOLA által elindított, s a Somosi Környezetnevelési Központ által továbbvitt �KIS FÜRKÉSZ� természetismereti-természetvédelmi versenyt alsó tagozatos tanulók részére. A versenyre 8 fős vegyes csapatok jelentkezését várják, lehetőség szerint évfolyamonként 2-2 tanuló részvételével. A feladatok a következő témakörökhöz kapcsolódnak: Természetismeret, természetvédelem - Környezetünk természeti értékei – Néphagyományok – Helytörténet - Fenntarthatóságra nevelés. A versenyre jelentkező csapatok 3 feladatsort kapnak meg levélben. A legügyesebb csapatok a verseny befejezéseként egy döntő fordulón vesznek részt a Bükki Nemzeti Park felsőtárkányi oktatóközpontjában. A versenyre nevezési díj NINCS! A csapatok jelentkezését a következő címre várják: Molnár Zoltán 3121 Somoskőújfalu, Köztársaság út 22. E-mail:  Tel: (32) 435-460 (este), 06-20/968-2120 (egész nap) Jelentkezési határidő: 2006. október 20.

10. Élelmiszer adalékanyagok, E számok - kiadvány

	A HuMuSz ismét megjelentette a „Nyisd ki szemed, csukd be szád!” c. fogyasztóvédelmi füzetet. Az élelmiszerekről, élelmiszerbiztonságról szóló kiadvány 4. átdolgozását éli meg: a brossúra 1. fejezete az élelmiszerekkel és a bennük található, problémás összetevőkkel foglalkozik. Külön rész tárgyalja az aromák (kb. 7000 -féle íz-, illat- és zamatanyag) kérdéskörét, melyeknek jelölése ugyan kötelező a termékeken, ám pontos megnevezésüktől már eltekintenek. A füzet második része kb. 800 -féle élelmiszer csomagoláson feltüntetett összetételét teszi közzé, jelölve a bennük rejlő problémás anyagokat. A kiadvány beszerezhető 300 Ft + postaköltség áron a HuMuSz-tól (, Budapest 1111 Saru u. 11. 06-1/386-2648) 

11. Újrapapír füzetek!

	Kaphatóak a HuMuSz újrapapír füzetei. A tavalyihoz képest új borítóval tervezett, 64 oldalas (32 lapos) standard iskolai füzetek A/5-ös méretben, vonalas és négyzethálós változatban szerezhetőek be. A füzetek hátsó borítóján papírtakarékossággal kapcsolatos tanácsok szerepelnek. Iskoláknak több darabos megrendelés előtt mintapéldányt küldünk megtekintésre! Áfás ár: 54 Ft/db.
12. "Játszva tanulni" - HuMuSz szakkör indul

Budapesten 5-6. osztályos diákok számára.a hulladékos problémák jegyében... . Azokat az 5-6. osztályos általános iskolai tanulókat, tanulócsoportokat várjuk elsősorban, akik érdeklődnek szűkebb és tágabb környezetünk élhetőbbé tétele iránt. A foglalkozásokon inkább játékos, mint elméleti formában ismerkedünk meg az adott téma elméleti hátterével, majd aA szakkör tematikája:
•	
Hulladékfajták megismerése, szelektív hulladékgyűjtés; lerakás és égetés problémáinak játékos felfedezése. 
•	
Mi történik a szelektíven gyűjtött hulladékokkal? Mire jó a komposzt?
Komposztvizsgálat nagyítóval. Ismerkedés a talajfajtákkal. 
•	
A papírkészítés története Hogyan hasznosítják a papírt? Miként termelhetünkkevesebb papírhulladékot?
 merített papír készítése, papírtégla gyártása 
•	
Mi köze a reklámoknak a hulladék mennyiségéhez? A reklámok természete, eszközei. Miért termelnek több hulladékot a magyarok, mint a libanoniak? Ha Magyarország lakossága csökken, miért nő mégis a hulladék mennyisége?
Szerinted milyen lenne a jó reklám? Készíts egy ilyet saját magad! 
•	
Mire figyeljünk vásárláskor, hogy mi is és a környezet is jól járjunk?
Élelmiszer adalékanyagok (E-számok), gyógynövények, csomagolások, ismerkedés a Fair Trade termékekkel
•	
Mit kezdjünk a feleslegessé vált, de még használható dolgokkal?
 naptárból kép v. díszzacskó, dobozból kártyatartó, konzervből ceruzatartó, fa boros dobozból madáretető készítése, 
•	
Víztakarékossági ötletek, energiatakarékossági ötletek, környezetbarát tisztítás
 molyirtó levendulából, potpurri készítés, tisztítás mosószódával. 
•	
Ajándékkészítés és "zöld" csomagolási alternatívák, ötletek...  karácsonyi képeslap saját kezüleg, régi cipős dobozból díszdoboz készítése 

A kiscsoportos szakköri foglalkozásokat a HuMuSz képzett munkatársai tartják.  2006. november 6-tól kezdődően minden hétfőn 16.00 és 18.00 óra között. Humusz Ház oktatóterme, XI., Saru utca 11.  4000 Ft/ 8 alkalom.